Aumärgid
Aumärgiga tunnustatakse 92 inimest, sh antakse üle 37 medalit elu päästmise eest.    

Päästeteenistuse Suur Kuldrist 

Margo Klaos - päästeameti peadirektor

Päästeteenistuse Kuldrist

1. Heiki Soodla - Lääne päästekeskuse juht 
2. Marko Rüü - Põhja päästekeskuse juht 
3. Heiki Pokbinder - päästeameti Lõuna päästekeskuse päästetöö büroo välijuhtide grupi töötaja 
4. Raivo Kunst - Räpina päästekomando meeskonnavanem 
5. Urmas Look - päästeameti demineerimiskeskuse planeerimise ja valmisoleku talituse instruktor

Päästeteenistuse Hõberist

1. Ieva Monika Jankuvienė - Leedu Vabariigi Siseministeeriumi alla kuuluva Tuletõrje- ja Päästeameti rahvusvaheliste suhete osakonna juhataja 
2. Raul Kütt - Balti Kaitsekolledži Eesti kontingendi vanem kolonel
3. Priit Saar - Justiits- ja Digiministeeriumi riigiside tehnoloogia nõunik 
4. Heino Kesküla - Karksi-Nuia vabatahtliku päästekomando vabatahtlik päästja 
5. Vaiko Vatsfeld - päästeameti Lääne päästekeskuse kriisibüroo juhataja 
6. Mikk Luuk - Lihula päästekomando komandopealik 
7. Hardi Nõlvak - Jõhvi päästekomando rühmapealik 
8. Priit Jõgisoo - Nõmme päästekomando komandopealik 
9. Rainis Liir - Viljandi päästekomando meeskonnavanem 
10. Vaiko Vadi - Mustvee päästekomando meeskonnavanem 
11. Margo Kubjas - päästeameti Lääne päästekeskuse ohutusjärelevalve büroo nõunik


Päästeteenistuse Medal

1. Alice Juurik - Saue Vabatahtliku Tuletõrjeühingu komandopealik, vabatahtlik päästja 
2. Allan Tartu - Jõhvi päästekomando meeskonnavanem 
3. Angela Leiaru - MTÜ Elva Vabatahtlik Tuletõrjeühingu vabatahtlik päästja 
4. Anneli Nagel - MTÜ Kadrina Tuletõrje Seltsi naissalga asutajaliige, vabatahtlik päästja 
5. Artur Sorgus - Ida päästekeskuse päästetöö büroo peaspetsialist 
6. Egon Sumre - Vändra päästekomando meeskonnavanem 
7. Rain Jano - Kaitseliidu Peastaabi operatsioonide ja väljaõppeosakonna operatsioonide jaoskonna juhataja 
8. Tarmo Luhaäär - Kaitseliidu Tallinna Maleva pealik ja Põhja maakaitseringkonna ülem 
9. Marek Laasik - Politsei- ja Piirivalveameti eriüksus K-komando grupijuht
10. Jüri Prutt – Suhka vabatahtliku päästekomando vabatahtlik päästja 
11. Kristjan Meister - MTÜ Rõngu Vabatahtlik Päästeseltsi vabatahtlik päästja 
12. Mikk Kooser - MTÜ Meremäe Vabatahtlike Päästjate vabatahtlik päästja 
13. Kaspar-Aap Hermann - Kehtna vabatahtliku päästekomando vabatahtlik päästja 
14. Piret Dreimann - Taali Päästeseltsi vabatahtlik päästja 
15. Raul Mölder - Salme VPK vabatahtlik päästja 
16. Märt Olenko - Haapsalu päästekomando päästja, Palivere VPK vabatahtlik päästja 
17. Urmas Käpa - MTÜ Laeva Vabatahtliku Tuletõrje Seltsi vabatahtlik päästja
18. Ketlin Tammsalu - Päästeameti rahvusvahelise koostöö osakonna juhataja 
19. Lauri Kivimaa - Päästeameti kriisiosakonna kriisivalmiduse talituse riskihalduse ekspert
20. Vitali Lopatnjuk - Päästeameti demineerimiskeskuse erikeemia grupi juhtivspetsialist 
21. Heikki Rajalo - Päästeameti ohutusjärelevalve osakonna tuleohutuskontrolli ekspert 
22. Jaanus Pajusalu - Päästeameti haldusosakonna logistika talituse transpordi logistik 
23. Ly Prükk - Päästeameti haldusosakonna varade talituse kinnisvara ekspert 
24. Olev Vaht - Päästeameti haldusosakonna logistika talituse laogrupi lao peaspetsialist 
25. Oleg Morozov - Päästeameti arendusosakonna analüütik 
26. Heli Lepp - Päästeameti personaliosakonna dokumendihalduse tiimi dokumendihaldur 
27. Maria Vahter - Päästeameti Lääne päästekeskuse ohutusjärelevalve büroo tuleohutuskontrolli tiimi peainspektor 
28. Margus Siigur - Pärnu-Jaagupi päästekomando meeskonnavanem 
29. Raido Suhhostavets - Häädemeeste päästekomando meeskonnavanem 
30. Kalle Orumaa - Haapsalu päästekomando päästja 
31. Kaido Kaur - Kohila päästekomando päästja 
32. Valvi Väli - Päästeameti Ida päästekeskuse päästetöö büroo välijuhtide grupi välijuht 
33. Kairi Kuldmets - Päästeameti Ida päästekeskuse ohutusjärelevalve büroo varjumise nõunik 
34. Kert Keller - Päästeameti Põhja päästekeskuse ohutusjärelevalve büroo ehituskontrolli tiimijuht 
35. Jüri Turjakas - Põltsamaa päästekomando päästja 
36. Mait Reimann - Abja-Paluoja päästekomando meeskonnavanem 
37. Urmet Laar - Räpina päästekomando meeskonnavanem 
38. Kristi Aav - Päästeameti Lõuna päästekeskuse ennetusbüroo ennetuspartner

Elupäästemedali lood

1. Tartu kiirabi välijuht (aga ka Annelinna komando päästja) Silver Lindlaan, Tõrvandi päästeseltsi vabatahtlik päästja Tauri Helimets

18. aprillil reageerisid Silver Lindlaan ja Tauri Helimets Tõrvandi alevikus elumaja tulekahjule, hoone teisel korrusel viibis inimene. Mõistes, et tulekahju areneb kiiresti ning viivitus võib saada saatuslikuks, sisenesid nad enne kutseliste päästjate saabumist suitsuga täituvasse hoonesse. Silver ja Tauri leidsid koduloomi otsiva mehe ning tõid ta põlevast majast välja. Meeste kiire, julge ja ennastsalgav tegutsemine päästis inimese elu.

2. Lilleküla komando päästjad Dmitri Bažura ja Ken Sinkevicius
29. jaanuaril reageerisid Lilleküla päästjad Dmitri Bažura ja Ken Sinkevicius Kristiines korteripõlengule, kus võis viibida mitu inimest. Korter oli lausleekides ning nähtavus praktiliselt null. Dmitri ja Ken sisenesid suitsusukeldumisvarustuses põlevasse korterisse, leidsid raskesti ligipääsetavast kohast teadvuseta kannatanu ning tõid ta läbi leekide ohutusse kohta ja andsid üle kiirabile. Seejärel naasid nad korterisse, leidsid köögilaua alt ka suitsu ja kuumuse käes kannatanud koera ning tõid ka tema välja. Nende julge ja ennastsalgav tegutsemine päästis inimese elu.

3. Risti komando meeskonnavanemad Aavo Liiv ja Alvar Lai ning päästjad Mart Onemar ja Elor Laanesoo
 
Eelmise aasta 27. novembril sai Risti päästekomando väljakutse abitus seisundis inimese juurde Risti alevikus. Külmal hommikul oli ekskavaatorijuht masinas terviserikke tõttu kokku vajunud. Kohale jõudes alustasid meeskonnavanem Aavo Liiv ning päästjad Elor Laanesoo ja Mart Onemar koos töövälisel ajal sündmuskohale sattunud meeskonnavanema Alvar Laiga viivitamatult elustamist, kasutades ka AED-seadet. Ligikaudu 35 minutit kestnud sihikindla elustamise tulemusel taastusid kannatanu südametöö ja hingamine. Päästjate kiire, rahulik ja professionaalne tegutsemine päästis inimese elu.

4. Martin Luhtoja, Marek Luhtoja, Margus Luhtoja

Eelmise aasta 27. detsembril puhkes Pärnumaal Kõima külas tulekahju, mille avastasid pärast aknaklaasi purunemist naabrid. Vennad Martin, Marek ja Margus Luhtoja asusid kohe tegutsema, sest oli alust arvata, et hoones võib viibida inimene. Kuna välisuks oli lukus ja riivis, purustasid nad ukseklaasi ning avasid ukse. Vahetult ukse tagant leidsid nad teadvuseta, kuid hingava kannatanu,
kelle nad kiiresti suitsu ja tule käest välja tõid ning kiirabi saabumiseni soojas hoidsid. Tulekahju oli selleks ajaks ulatuslik ning hoonesse sisenemine eluohtlik. Vendade kiire, julge ja ennastsalgav tegutsemine päästis inimese elu.

5. Marko Sverdlik

5. märtsil sattusid Marko Sverdlik ja 13-aastane Rasmus Indoneesias Lomboki saarel tugeva lainetuse ja hoovuse tõttu eluohtlikku olukorda. Marko märkas hädas olevat poissi, ujus talle järele ning andis talle kaasas olnud surfilaua, mille abil nad mõlemad veepinnal püsisid. Kuna kaldale ujumine ei olnud tugeva hoovuse tõttu võimalik, liikusid nad eemal olnud paadini, kus said jõu- varusid taastada. Hiljem aitas kohalik surfar nad turvaliselt kaldale. Marko kiire, otsustav ja oskuslik tegutsemine päästis poisi elu.​

6. Ants Leiaru

Eelmise aasta 28. septembril läks Võrtsjärvel tormise ilmaga 3-4 kilomeetri kaugusel kaldast ümber paat kahe kalamehega. Hädaabikõne saanud kutseline kalur Ants Leiaru suundus viivitamatult järvele ning leidis mehed kõrgete lainete ja halva nähtavuse tingimustes. Mõlemad kalamehed tugevalt alajahtunud ega suutnud enam iseseisvalt paati ronida. Ants tõmbas nad oma paati ning toimetas kiiresti kaldale. Tema kiire, julge ja ennastsalgav tegutsemine päästis kahe inimese elu.

7. Liis Sinitamm
25. juulil sattusid Vainupea rannas kolm last SUP-lauaga avamerele triivides tugeva maatuule tõttu eluohtlikku olukorda. Ohtu märganud Liis Sinitamm otsustas lastele appi ujuda. Ta jõudis lasteni, aitas neid rahustada ja püüdis aerutades takistada nende edasist eemaldumist kaldast. Kui laud ümber läks ja kõik neli vette sattusid, hoidis Liis enda juures paanikas ja vähese ujumisoskusega noorimat last ning toetas kõiki lapsi kuni abi saabumiseni. Tema kiire, julge ja ennastsalgav tegutsemine aitas päästa kolme lapse elu.​
8. G4S patrulltöötaja Dmitri Jesseljunas
26. veebruaril reageeris G4Si patrulltöötaja Dmitri Jesseljunas Narvas Nublu anduri häirele. Olukorda kontrollima minnes leidis ta paksu suitsuga täitunud korterist diivanilt teadvuseta inimese. Dmitri sisenes korterisse korduvalt, et kannatanu välja tuua. Mitu korda tuli käia seepärast, et suits sundis teda vahepeal värsket õhku hingama. Kolmandal korral õnnestus tal kannatanu trepikotta toimetada ning ta sulges korteriukse, et piirata tule levikut. Tema kiire, julge ja ennastsalgav tegutsemine päästis inimese elu.​
9. ASi Karell kiirabi brigaadi juht Olga Lapp, Jõhvi päästekomando päästjad Vladimir Krutov, Tauno Toome, Mark Tšetšet ja Robert Petrovitski

Eelmise aasta 26. mail sõitis sõiduauto Toila vallas Valaste külas alla pankrannikult, kukkus 26 meetri kõrguselt ning jäi pidama ebastabiilsele vaheastangule. Autos oli raskelt vigastatud ja sinna kinni jäänud inimene. Päästjad laskusid koos kolleegide ja meedikuga nööripäästevarustuse abil ohtlikult pankrannikult sõidukini. Hoolimata varisemisohust ja kivide kukkumisest stabiliseeriti auto, vabastati kannatanu ning tõsteti ta päästekorvis ohutult üles. Päästjate ja meediku professionaalsus, julgus ja ennastsalgav tegutsemine aitasid päästa inimese elu.

10. Pirita komando päästjad Hans Terasmaa, Siim Vessin, Martin Allikas; Lasnamäe komando meeskonnavanem Marko Rännel

30. oktoobril 2025 sõitis Maardus politseiauto teelt välja ja kukkus veekokku, jäädes pidama katusele. Autos viibinud politseinik oli varustusega sõidukisse kinni jäänud ning suutis hingata vaid tekkinud õhuõõnsuses. Päästjad Hans Terasmaa ja Siim Vessin sisenesid viivitamatult vette, samal ajal kui Martin Allikas ja Marko Rännel eemaldasid sõidukile langenud puu ning asusid hüdraulilise varustusega ust avama. Hoolimata sügavast veest ja mudasest pinnasest õnnestus kannatanu sõidukist vabastada ja meedikutele üle anda. Tema kehatemperatuur oli langenud 29 °C-ni. Päästjate kiire ja professionaalne tegutsemine päästis inimese elu.

11. Loksa komando meeskonnavanem German Kutepov ja Muuga komando päästjad Maksim Kiritšuk, Vadim Massalski, Gert Heinvee

19. mail said Muuga päästjad väljakutse Maardu plastikujäätmete ümbertöötluskeskusesse, kus töötaja oli kukkunud umbes kolme meetri sügavusele tööstuslikku prügi purustisse. Kannatanu oli saanud raske vigastuse ja kaotanud rohkelt verd. German Kutepov laskus viivitamatult kannatanuni, paigaldas žguti ja peatas verejooksu. Koos Gert Heinvee, Vadim Massalski ja Maksim Kiritšukiga tõsteti kannatanu keerulisest keskkonnast välja ning anti kiirabile elusana üle. Päästjate kiire, julge ja professionaalne tegutsemine päästis inimese elu.

12. Lilleküla komando päästjad Raido Mänd ja Einar Miil
Eelmise aasta 7. septembril reageerisid Lilleküla päästjad Raido Mänd ja Einar Miil korteripõlengule Spordi tänaval. Paksu metallukse avamise järel sisenesid nad suitsuga täitunud korterisse ning leidsid sealt teadvuseta eaka naise. Kuna kannatanut ei olnud tema seisundi tõttu võimalik tavapärasel viisil välja tuua, kasutasid päästjad leidlikult voolikut improviseeritud kanderaami ja lohistina ning toimetasid naise ohutusse kohta. Seejärel naasid nad korterisse ja kustutasid tulekolde. Nende kiire, rahulik ja professionaalne tegutsemine päästis inimese elu.   
13. Kose päästekomando päästja Johanna Soover

11. juulil reageeris Kose päästekomando väljakutsele Paunküla veehoidlas, kus inimene oli paadiga ümber läinud ja vees hädas. Päästja Johanna Soover sukeldus julgestus-nööriga vette, et päästa kaldast 50-60 meetri kaugusel olnud eakas mees. Hoolimata kõrkjatest, piiratud nähtavusest ja vastutuulest jõudis Johanna kannatanuni ning aitas ta kaldale. Tema kiire ja oskuslik tegutsemine päästis inimese elu.​

14. Haapsalu päästekomando päästja Meelis Saska
1. mail läks pääste-meeskond appi Haapsalu lahel külmas vees hädas olnud kannatanule, kes viibis kaldast 600-700 meetri kaugusel. Töölaeva juhina navigeeris Meelis Saska keerulistes oludes oskuslikult läbi madala ja kivise veeala, tagades nii meeskonnale kiire ja ohutu juurdepääsu kannatanuni. Mehe kehatemperatuur oli päästjate saabudes vaid 29 kraadi ning tema seisund oli eluohtlik. Meelise professionaalsus, täpsus ja otsustav tegutsemine olid päästeoperatsiooni õnnestumisel määrava tähtsusega ning aitasid päästa inimese elu.​
15. Abja-Paluoja päästekomando päästjad Patrick Purtsak ja Raivo Kaljusaar

27. jaanuaril põles Viljandimaal Karksi-Nuias kahekorruseline puidust korterelamu, mis oli täitunud paksu suitsuga ning kus viibis mitu inimest. Patrick Purtsak ja Raivo Kaljusaar moodustasid suitsusukelduslüli ning sisenesid korduvalt eluohtlikesse tingimustesse, et hoones viibijaid otsida ja päästa. Hoolimata pakasest, jäätunud tehnikast ning praktiliselt puuduvast nähtavusest tõid Patrick ja Raivo hoonest välja kolm inimest, kellest ühe elu õnnestus päästa. Nende kiire, julge ja professionaalne tegutsemine vahetus ohus inimelude päästmisel väärib tunnustamist Elupäästja Medaliga.

16. Politsei- ja Piirivalveamet Ida prefektuur piirivalvebüroo Narva kordoni piirivalvurid Janek Jaroslavski ja Vaido Veit

10. märtsil 2026 vajus 49-aastane mees Peipsil läbi hapra jää külma vette. Piirivalvurid Janek Jaroslavski ja Vaido Veit läksid keerulistes oludes hädasolijale appi. Kui viskeliin ei ulatunud meheni, roomas Janek talle jääl lähemale ning kinnitas kannatanu külge nööri. Koos Vaido ja teiste piirivalvuritega õnnestus alajahtunud mees jääle tõmmata ning kaldale toimetada. Janeki ja Vaudi kiire, rahulik ja leidlik tegutsemine ning suurepärane meeskonnatöö aitasid päästa inimese elu.

17. Mikhail Kruglov

30. juulil 2026. aastal kuulis Mikhail Narvas naaberkorterist suitsuanduri häiresignaali ning tuvastas suitsuga täitunud korteri. Mõistes, et seal võib viibida inimene, sisenes ta korterisse ja leidis sealt naise, kelle ta kiiresti välja aitas ja ohutusse kohta toimetas. Seejärel püüdis Mikhail piirata tule levikut, kustutades põlevat diivanit. Tema kiire, julge ja ennastsalgav tegutsemine võimaldas päästa inimese elu enne päästemeeskonna saabumist.
